b'\n_START_ARTICLE_\nCloudcroft, Novi Meksiko\n_START_SECTION_\nPovijest\n_START_PARAGRAPH_\n1890-ih je godina \xc5\xbeeljezni\xc4\x8dka pruga El Paso i Sjeveroistok, koju su organizirali bra\xc4\x87a Charles Bishop Eddy i John Arthur Eddy, do\xc5\xa1la u novoosnovani gradi\xc4\x87 Alamogordo s namjerom nastaviti prugu dalje sjeverno ka rudarskom gradi\xc4\x87u White Oaksu i dalje. Ovo je zahtijevalo redovitu opskrbu drvnom gra\xc4\x91om. Stoga su 1898. godine bra\xc4\x87a Eddy poslali osoblje u planine Sacramento za izvidjeti mogu\xc4\x87nost produ\xc5\xbeenja pruga radi lak\xc5\xa1em pristupu \xc5\xa1umama iz kojih bi sjekli neophodnu drvnu gra\xc4\x91u. Osoblje koje je to izvidjelo izvijestilo je da je to ne samo mogu\xc4\x87e, nego bi taj kraj mogao privu\xc4\x87i posjetitelje. Predlo\xc5\xbeeno je ime Cloudcroft - pa\xc5\xa1njak za oblake, a rad na pruzi uskoro je po\xc4\x8deo._NEWLINE_Do konca godine pruga je pro\xc5\xa1irena sve do klanca Toboggana a izgradnja je po\xc4\x8dela na paviljonu na vrhu da bi se omogu\xc4\x87ilo smje\xc5\xa1taj predvi\xc4\x91enim turistima. Sastojao se od blagovaonice, kuhinje, salona, plesne hale i \xc4\x8detrdeset \xc5\xa1atora na drvenim platformama. Svibnja 1899. \xc5\xbeeljeznica je do\xc5\xa1la do klanca Coxa, a lipnja 1899., "The Pavilion" formalno je otvorio John Eddy. Prvi posjetitelji vozili su se vlakom do Toboggana, a putovanje su zavr\xc5\xa1avali ko\xc4\x8dijom. Izvje\xc5\xa1\xc4\x87a u novinama brzo su od Cloudcrofta napravile omiljeno odredi\xc5\xa1te. Jo\xc5\xa1 jedno odmarali\xc5\xa1te "The Lodge" sagra\xc4\x91eno je kao bolja ina\xc4\x8dica The Paviliona. \xc5\xbdeljezni\xc4\x8dka je pruga stigla u Cloudcroft rane 1900.. Lipnja 1900. dovr\xc5\xa1en je \xc5\xbeeljezni\xc4\x8dki depo, koji se nalazi zapadno od The Paviliona. Do\xc4\x8dek vlakova postala je svakodnevna aktivnost u selu. Dnevno su dolazila tri vlaka koja su dovozila drvnu gra\xc4\x91u, po\xc5\xa1tu i putnike._NEWLINE_The Lodge je izgorio 1909. godine. Ponovo je izgra\xc4\x91en na dana\xc5\xa1njoj lokaciji 1911. godine. The Pavilion tako\xc4\x91er je izgorio dvaput. Po\xc5\xbeari su se zbili 1920-ih. Svaki je put ponovo izgra\xc4\x91en radi udovoljavanja izvornim planovima. _NEWLINE_The Lodge iz Cloudcrofta ugostila je mnoge poznate goste poput Judy Garland, Gilberta Rolanda, Clarka Gablea i Pancha Villu. 1930-ih je godina odmarali\xc5\xa1te vodio Conrad Hilton, koji je ro\xc4\x91en i odrastao u San Antoniju u Novom Meksiku. Hilton je bio blizak s The Lodgeom i htio je biti bliskiji njegovoj obitelji, kako je njegov vlastiti hotelski lanac uspinjao u prominenciji._NEWLINE_Rastom popularnosti automobila, \xc5\xbeeljezni\xc4\x8dka je pruga gubila novac. Putni\xc4\x8dka je usluga uga\xc5\xa1ena 1938. godine, a zadnji teretni vlak pro\xc5\xa1ao je 1947. godine. Od tada turizam u Cloudcroftu nadi\xc5\xa1ao je The Lodge i Pavilion sve do ulice Burro blizu autoceste 82, gdje se nalaze brojne male prodavaonice i restorani i gdje se odr\xc5\xbeavaju ljetni uli\xc4\x8dni plesovi. Broj stanovnika unato\xc4\x8d tome nije se pove\xc4\x87ao, nego je ostao izme\xc4\x91u 700 i 800 stanovnika.\n_START_SECTION_\nZemljopis\n_START_PARAGRAPH_\nNalazi se unutar podru\xc4\x8dja nacionalne \xc5\xa1ume Lincolna na 32\xc2\xb057\xe2\x80\xb217\xe2\x80\xb3N 105\xc2\xb044\xe2\x80\xb226\xe2\x80\xb3W (32.954680, -105.740500). Prema Uredu SAD za popis stanovni\xc5\xa1tva, zauzima 3,9 km\xc2\xb2 povr\xc5\xa1ine, sve suhozemne._NEWLINE_Obli\xc5\xbenja naselja su: Weed, Lost Lodge, Sunspot, Mayhill, Pi\xc3\xb1on i Timberon.\n_START_SECTION_\nStanovni\xc5\xa1tvo\n_START_PARAGRAPH_\nPrema podatcima popisa 2000. u Cloudcroftu je bilo 749 stanovnika, 320 ku\xc4\x87anstava i 224 obitelji, a stanovni\xc5\xa1tvo po rasi bili su 92,66% bijelci, 0,80% Indijanci, 0,53% Azijci, 3,47% ostalih rasa te 2,54% dviju ili vi\xc5\xa1e rasa. Hispanoamerikanaca i Latinoamerikanaca svih rasa bilo je 15,49%.'